Projekt je usmjeren na energetsku obnovu zgrade Osnove škole Strahoninec kojom će se postići energetske uštede, tj. smanjiti će se potrošnja energije u objektu.

Projekt energetske obnove financiran je putem javnog poziva *Energetska obnova zgrada javnog sektora* *(Kod poziva: NPOO.C6.1.R1-I1.04)* gdje ukupna vrijednost projekta sukladno Ugovoru o dodjeli bespovratnih sredstava iznosi 944.594,56 EUR, što osim radova na energetskoj obnovi uključuje i izradu glavnog projekta energetske obnove, stručni nadzor građenja, izradu energetskog certifikata nakon obnove, troškove promidžbe i vidljivosti te uslugu upravljanja projektom i administracije.

Projekt se sufinancira kroz instrument NextGenerationEU.

**Energetska obnova zgrade Osnovne škole Strahoninec na adresi Čakovečka 55, Strahoninec**

**(broj ugovora: NPOO.C6.1.R1-I1.04.0378)**

**Kratki opis projekta:**

Dubinskom energetskom obnovom zgrade Osnovne škole Strahoninec bruto površine 1.921,8 m2 implementirati će se mjere energetske učinkovitosti na ovojnici i tehničkim sustavima što će rezultirati uštedom godišnje potrebne toplinske energije za grijanje (QH,nd) u iznosu od 61,93 % te primarne energije (Eprim) u iznosu 93,22 %  na godišnjoj razini u odnosu na stanje prije obnove. Uvođenjem dva sustava OIE povećava se udio isporučene energije za rad sustava u zgradi za 77,17 % u odnosu na stanje prije obnove. Navedenim mjerama  poboljšati će se uvjeti boravka korisnika škole kao ciljane skupine projekta te ujedno smanjiti izdaci za energente uz primjenu suvremenih tehničkih rješenja koja imaju minimalan utjecaj na okoliš.

**CILJEVI I OČEKIVANI REZULTATI PROJEKTA:**

Cilj ovog projekta je smanjenje potrošnje energije u objektu u odnosu na stanje prije obnove te povećanje udjela isporučene energije za rad sustava u zgradi podmirene iz obnovljivih izvora energije što će se postići realizacijom sljedećih mjera:

1. Građevinsko obrtničke mjere:  toplinska izolacija vanjskih zidova, sve u ETICS sustavu, toplinsko izoliranje stropa prema negrijanom tavanu, djelomična zamjena postojeće stolarije  kvalitetnijom i energetski učinkovitijom  (PVC stolarijom - Uw ≤ 1,40 W/(m2K) za komplet)
2. Strojarske mjere: rekonstrukcija toplovodne kotlovnice, ugradnja dizalice topline zrak-voda za grijanje prostora, ugradnja visokoučinkovitog  kondenzacijskog kotla na plin za grijanje PTV-a, ugradnja sustava rekuperacije zraka, ugradnja  nove cirkulacijske crpke, spremnika potrošne tople vode i akumulacijskog spremnika, zamjena radijatora i ugradnja ventilokonvektora  te rekonstrukcija cijevnog razvoda
3. Elektrotehničke mjere: rekonstrukcija sustava rasvjete - zamjena postojećih rasvjetnih tijela sa LED rasvjetom, ugradnja fotonaponske elektrane i punionice za električna vozila, uvođenje sustava za daljinsko očitanje potrošnje električne energije, vode, prirodnog plina i PTV-a pomoću ISGE-a
4. Horizontalne mjere: ugradnja koso podizne sklopive platforme za prijevoz osoba s invaliditetom i smanjene pokretljivosti, izvedba parkirališta za bicikle.

**UKUPNA VRIJEDNOST PROJEKTA:** 944.594.,56 EUR

**IZNOS SUFINANCIRANJA:** 749.145,17 EUR

**RAZDOBLJE PROVEDBE PROJEKTA:** svibanj 2023. – lipanj 2026.

**Kontakt osobe za više informacija o projektu:**

Kontakt osoba: Niki Radiković, viši stručni suradnik za energetiku, Međimurska energetska agencija d.o.o. (info@menea.hr, tel: 040/395-559)

*Financira Europska unija – NextGenerationEU*

*Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih“*







 **GRB ŠKOLE – po želji**